
Rīgā



19.08.2026						         (visiem ieinteresētajiem piegādātājiem)
 

Par iepirkumu ID Nr. VM NVD 2026/20

Nacionālā veselības dienesta (turpmāk – Dienests) rīkotā iepirkuma “Vienotas psihoemocionālā atbalsta tālruņa līnijas izveide personu psiholoģiskam un konsultatīvam atbalstam”, ID Nr. VM NVD 2026/20, (turpmāk – Iepirkums), komisija (turpmāk – Komisija) ir saņēmusi jautājumus no ieinteresētā piegādātāja (turpmāk – Ieinteresētais piegādātājs) par Iepirkumu.
Komisija ir izskatījusi saņemtos ieinteresētā piegādātāja jautājumus un sniedz atbildes:

1. jautājums:
“1. Par zvanu pāradresāciju un līniju konsolidāciju
Iepirkuma tehniskajā specifikācijā norādīts, ka pretendentam jānodrošina tehniskais risinājums uz tālruņa numuru “67037333” saņemto zvanu integrācijai kopējā saņemto zvanu plūsmā, veicot saņemto zvanu bezmaksas pāradresāciju uz tālruņa numuru “116123”.
Lūdzam precizēt, vai Pasūtītāja iecere paredz, ka tālruņa numuri “116123” un “67037333” tiek konsolidēti vienotā zvanu plūsmā, vai arī tie ir jānodrošina kā atsevišķas līnijas ar atsevišķu tehnisko, uzskaites un apkalpošanas kārtību?”
Atbilde uz 1. jautājumu:
Komisija skaidro, ka Iepirkuma nolikuma 1. pielikumā "Tehniskā specifikācija" (turpmāk - Tehniskā specifikācija) ir noteikts - Pretendents nodrošina tehnisko risinājumu uz tālruņa numuru “67037333” saņemto zvanu integrācijai kopējā saņemto zvanu plūsmā, veicot saņemto zvanu bezmaksas  pāradresāciju uz tālruņa numuru “116123”.  

2. jautājums:

“2. Par neatbildētajiem zvaniem un atzvanīšanas kārtību
Iepirkuma tehniskajā specifikācijā norādīts, ka pretendentam jānodrošina neatbildēto zvanu atzvani iespējami īsā laikā, nepārsniedzot 24 stundas. Ieinteresētā piegādātāja ieskatā šāda prasība tās pašreizējā redakcijā ir būtiski precizējama vai izslēdzama, jo tā var nonākt pretrunā ar krīzes tālruņa pakalpojuma pamatprincipiem, it īpaši anonimitātes, konfidencialitātes un zvanītāja drošības nodrošināšanu. 
Ieinteresētais piegādātājs, atsaucoties uz savu ilggadējo pieredzi šādu pakalpojumu sniegšanā, norāda, ka krīzes un vardarbības situācijās persona bieži zvana tikai brīdī, kad tas ir droši. Atzvanīšana no krīzes tālruņa var notikt brīdī, kad zvanītājs atrodas kopā ar vardarbības veicēju vai citu personu, kurai nebūtu jāzina par palīdzības meklēšanas faktu. 
Šāda situācija var radīt tiešu drošības risku zvanītājam, tostarp vardarbības eskalāciju, telefona atņemšanu vai citu apdraudējumu. Krīzes tālruņa pamatprincips nosaka, ka iniciatīvai sazināties vienmēr jānāk no cietušās personas brīdī, kad tas ir droši un nevar veicināt vardarbības eskalāciju. Šāda principa neievērošana pēc būtības ir metodoloģiska pretruna, kas var veicināt psiholoģisko atkarību. Krīzes intervences mērķis ir stiprināt paša klienta resursus un autonomiju, nevis veidot pasīvu vai atkarīgu pozīciju. Iniciatīvas pārņemšana no atbalsta tālruņa darbinieku puses (šajā gadījumā – atzvanot un daļēji uzspiežot komunikāciju) neveicina 1. no 1 lpp. veselīgu un drošu robežu veidošanu, kā arī neatbilst starptautiskajiem krīžu tālruņu un psiholoģiskā atbalsta standartiem (The Helplines Standard). 
Tāpat būtiski ņemt vērā, ka daudzi krīzes tālruņa zvanītāji apzināti izmanto numura slēpšanas funkciju (Private number), priekšapmaksas kartes vai interneta zvanu risinājumus, lai mazinātu ar drošību un anonimitāti saistītos riskus, un uz šiem numuriem tehniski nebūtu iespējams atzvanīt. 
Lūdzam Pasūtītāju apzināties un izvērtēt šos riskus, attiecīgi precizējot tehnisko specifikāciju un izsakot minēto prasību šādā redakcijā: 

“Pretendentam jānodrošina neatbildēto zvanu uzskaite un analīze, lai nodrošinātu maksimālu ienākošo zvanu atbildēšanas kapacitāti. Atzvanīšana uz neatbildētajiem zvaniem drošības un anonimitātes apsvērumu dēļ netiek veikta, izņemot gadījumus, kad zvanītājs balss pastā vai citā nepārprotamā veidā ir izteicis skaidru un drošu lūgumu atzvanīt.””

Atbilde uz 2. jautājumu:

Komisija skaidro, ka iepirkuma priekšmets ir psihoemocionālā atbalsta tālruņa līnijas izveide personu psiholoģiskam un konsultatīvam atbalstam. Tehniskā specifikācija nosaka, ka konsultācijas iedzīvotājiem ietver:
•    agrīnu psihiskās veselības problēmu identificēšanu;
•    psiholoģiskā distresa mazināšanu un emocionālā atbalsta nodrošināšanu, veicinot cilvēku spēju tikt galā ar emocionālām grūtībām;
•    akūtu psihiskās veselības traucējumu mazināšanu saasinājumu gadījumos;
•    atkarības izraisošo vielu lietošanas un azartspēļu spēlēšanas pārtraukšanu, motivējot un atbalstot iedzīvotājus savā un/vai līdzcilvēku paradumu maiņā.
Pretendents, sniedzot pakalpojumu, izvērtē konkrētās situācijas apstākļus un darbojas atbilstoši labākās prakses principiem, tai skaitā arī situācijās, kad uz tālruņa numuru pēc palīdzības vēršas personas, kuras cieš no vardarbības.
Komisijas ieskatā ir svarīgi sniegt psihoemocionāālo atbalstu pēc iespējas lielākam cilvēku skaitam, kas ir meklējuši palīdzību, zvanot uz augstāk minētajiem tālruņa numuriem, tai skaitā atzvanot personai, ja nav bijusi iespēja atbildēt uz personas zvanu uzreiz.
3. jautājums:

“3. Par WhatsApp saziņas kanālu un tehnisko risinājumu
Iepirkuma tehniskajā specifikācijā norādīts, ka, izmantojot WhatsApp rīkus, pretendentam jānodrošina administratīvais atbalsts un komunikācijas aktivitātes. Ieinteresētais piegādātājs izprot un atbalsta šādu nepieciešamību, taču aicina precizēt vairākas nianses, lai prasības būtu izpildāmas pēc būtības, izmantojot esošos WhatsApp Business Platform risinājumus. 
Papildus vēlamies vērst uzmanību uz tehnisku ierobežojumu: uz īso 116123 numuru nav iespējams reģistrēt un pieslēgt WhatsApp Business kontu. Tādēļ WhatsApp saziņas kanāla nodrošināšanai būs nepieciešams izveidot un izmantot atsevišķu astoņzīmju tālruņa numuru. Ņemot vērā minēto, piedāvājam izteikt šo prasību daļu šādā redakcijā:

 “Vienots saziņas profils un piekļuve konsultantiem 
Pretendentam jānodrošina vienota WhatsApp saziņas kanāla/profila izmantošana Pakalpojuma sniegšanai, piesaistot tam atsevišķu astoņzīmju tālruņa numuru. Jānodrošina iespēja vairākiem Pasūtītāja nozīmētiem konsultantiem vienlaikus vai secīgi apstrādāt klientu pieprasījumus, neizmantojot katram konsultantam atsevišķu WhatsApp profilu vai tālruņa numuru. 
Iepriekšējās sarakstes nepieejamība konsultantiem 
Pretendentam jānodrošina, ka konsultantiem, uzsākot jaunu klienta saziņas sesiju, nav pieejams klienta iepriekšējo saziņas sesiju saturs, izņemot informāciju, kas ir tehniski nepieciešama konkrētās jaunās sesijas identificēšanai un apstrādei. Katra jauna saziņas sesija uzskatāma par atsevišķu sesiju un tiek uzsākta bez piekļuves iepriekšējās komunikācijas saturam. 
Saziņas sesiju identificēšana un uzskaite 
Pretendentam jānodrošina katras saziņas sesijas unikāla identificēšana un uzskaite, tostarp iespēja noteikt sesijas sākuma un beigu laiku un nodrošināt sesiju skaita uzskaiti. Jānodrošina iespēja iegūt un sagatavot pārskatus par saziņas sesiju skaitu noteiktā laika periodā. 
Sarakstes datu dzēšana un glabāšanas termiņš 
Pretendentam jānodrošina klientu saziņas satura automātiska dzēšana pēc noteiktā glabāšanas termiņa, kas nedrīkst pārsniegt vienu mēnesi no attiecīgās saziņas sesijas noslēgšanas, ja vien konkrēto datu ilgāku glabāšanu nepieprasa piemērojamie normatīvie akti vai nav saņemts atsevišķs Pasūtītāja pamatots norādījums. Sistēmā nedrīkst veidoties ilgtermiņa klientu sarakstes satura arhīvs. 
Personas datu aizsardzība un piekļuves kontrole 
Pretendentam jānodrošina klientu personas datu un saziņas satura aizsardzība atbilstoši piemērojamajiem personas datu aizsardzības normatīvajiem aktiem, tostarp Eiropas Parlamenta 2. no 1 lpp. un Padomes Regulai (ES) 2016/679 (VDAR). Piekļuve klientu saziņas saturam piešķirama tikai tiem lietotājiem, kuriem tā nepieciešama Pakalpojuma sniegšanai, ievērojot nepieciešamības un datu minimizācijas principus. Pretendentam jānodrošina atbilstoši tehniskie un organizatoriskie pasākumi, lai novērstu neatļautu piekļuvi, datu izpaušanu, pārveidošanu vai izmantošanu.””

Atbilde uz 3. jautājumu:

Komisija skaidro, ka Tehniskā specifikācija nosaka -
"Pretendents nodrošina:
· vienota tērzēšanas (WhatsApp) lietošanas profila izmantošanu Pakalpojuma sniegšanai, kas ir pieejams visiem konsultantiem;
· ka konsultantiem nav pieejama klienta iepriekšējā sarakste un katra jauna saziņas sesija tiek uzsākta kā jauna (bez piekļuves vēsturiskajai komunikācijai); 
· ka sistēma nodrošina atsevišķu tērzēšanas (WhatsApp) sesiju identificēšanu un uzskaiti (t.sk. sesiju skaita uzskaiti pārskatu vajadzībām); 
· ka tērzēšanas (WhatsApp) sarakstes tiek automātiski dzēstas ne retāk kā reizi mēnesī, nodrošinot, ka netiek uzkrāta ilgtermiņa sarakstes vēsture;
· ka tiek ievērotas personas datu aizsardzības prasības, ierobežojot piekļuvi sarakstes saturam un nodrošinot datu minimizācijas principa ievērošanu."

Komisija skaidro, ka pretendentam savā piedāvājumā jānorāda, kā šīs prasības tiks nodrošinātas.

Komisijas priekšsēdētāja vietniece				Elīna Šauriņa-Makārova

